# data[].attributes.body
RADIONICA KNJIŽEVNOG PREVOĐENJA

Ovogodišnje izdanje Mjeseca hrvatske knjige pod nazivom Književnost bez granica! bilo je posvećeno prevoditeljima, odnosno književnom prevođenju. Tragom ovog razmicanja jezičnih barijera, slogan glasi Nek' ti riječ ne bude strana(c).

Budući da je ova godina proglašena Europskom godinom vještina, prevođenje se kao vještina odlično uklopilo u ovogodišnje obilježavanja Mjeseca knjige. Na radionicama u našoj školi sudjelovali su učenici drugih i osmih razreda s učiteljem Ivanom Butkovićem i nastavnicom Gracijelom Orobabić. U paru su prevodili slikovnice i romane za mlade s engleskog jezika. Zadatak im je bio zanimljiv, izazovan, naučili su da je za prenošenje književnosti s jednog na drugi jezik potrebno mnogo više od lingvističkih sposobnosti.

Sve pohvale našim vrijednim učenicima za rad i trud!

# data[].attributes.body
U našem malom projektu Priča u produženom časopis Prvi izbor neiscrpan nam je izvor za čitanje, razgovor, crtanje, zamišljanje, igranje uloga...

# data[].attributes.body
#minutazacitanje

#mhk

#hcd

Moto ovogodišnjeg Mjeseca hrvatske knjige je Književnost bez granica! / Nek' ti riječ ne bude strana(c)… Učenici naše škole uključili su se u akciju čitanja naglas u programu Minuta za čitanje- čitateljski maraton odabirom svojih omiljenih knjiga. Tijekom jednominutnog čitanja naveli su naslov, autora i prevoditelja/icu budući da je cilj ovogodišnje manifestacije ukazati na važnost prevoditelja. U organizaciji Hrvatskog čitateljskog društva 23.listopada odvijat će se virtualni maraton čitanja pod nazivom Minuta za čitanje.

# data[].attributes.body
Međunarodni mjesec školskih knjižnica obilježava se tijekom mjeseca listopada. Tradiciju je započela bivša predsjednica Međunarodne udruge školskih knjižničara (International Association of School Librarianship – IASL) Blanche Woolls koja je 1999. godine prvi put obilježila Svjetski dan školskih knjižnica, a od 2008. godine proslava je prerasla u Međunarodni mjesec školskih knjižnica (International School Libray Month – ISLM). U ovom važnom mjesecu za školske knjižnice, naša je postala bogatija za 38 nova člana. Prvaši iz 1.a i 1.b razreda danas su postali članovi školske knjižnice Gornja Vežica. Prva posudba, članska iskaznica, susret s knjižnicom treba im ostati u lijepom sjećanju. Zato smo razgovarali o knjigama, slikovnicama, stripovima, enciklopedijama. Podsjetili se zašto je važno čitati i kako se odnositi prema knjigama. Uvedeni su u čarobni svijet knjiga, a današnji susret bio je prvi korak ka odgoju mladih čitatelja.

# data[].attributes.attachment_caption
Dani medijske pismenosti obilježeni u trećim razredima 

# data[].attributes.body
Djecu i mlade važno je učiti vještinama medijske pismenosti iz više razloga. Mi smo se na radionicama u trećim razredima fokusirali najviše na medij interneta te zajedno pokušali doći do zaključaka o pozitivnim i negativnim stranama svakodnevnog korištenja interneta.

# data[].attributes.body
Učenici iz produženog boravka svoje su poslijepodne posvetili ovogodišnjem obilježavanju Noći knjige. Slikovnica o djevojčici Rosie Zakovici izumiteljici bila je odličan povod za razgovor o izumima, eksperimentima, znanosti, robotima...

# data[].attributes.attachment_caption
Koji je najbolji način obilježavanja Međunarodnog dana dječje knjige? Pa naravno-čitanje slikovnice.

# data[].attributes.body
U poslijepodnevnim satima, učenici produženog boravka naše škole sa svojom su se knjižničarkom i učiteljicom podsjetili zašto obilježavamo Dan dječje knjige i zašto je čitati važno. Čitajući slikovnicu Hrkalo autorice Jelene Pervan, naučili smo i kako su nam sanjari, baš kao medo Hrkalo, važni jer nam njihovi snovi i ideje mogu pomoći u teškim situacijama. Oni čine naš svijet bogatijim!

# data[].attributes.body
Ove školske godine ponovljen je "Spoj na slijepo s knjigom". :)

U školskoj knjižnici, povodom Valentinova, učenike je dočekalo mnoštvo omotanih knjiga, s tek nekolicinom ključnih riječi po kojima su učenici mogli izabrati knjigu za sebe.

S obzirom na to da učenici knjige najčešće biraju prema izgledu korica, da ih naslov ili privuče ili odvrati od čitanja (iako je riječ o zanimljivim knjigama) te da se čita samo nekolicina autora, dok se drugima ne želi pružiti prilika, u njihovoj školskoj knjižnici danas ih je dočekalo zanimljivo iznenađenje.
Na  trenutak  su zaboravili način na koji izabiru knjige i pružili su priliku knjizi koju će upoznati kada otrgnu omot.

Vjerujem da ih je knjiga iznenadila jer su se jako radovali izabranim knjigama.

# data[].attributes.headline
4.C poslao je svog knjižnog junaka, pustolova Pika u OŠ prof. F.V. Šignjara, Virje

# data[].attributes.subject
4.C poslao je svog knjižnog junaka, pustolova Pika u OŠ prof. F.V. Šignjara, Virje

# data[].attributes.headline
4. B poslao je svog knjižnog junaka, inspektora Joza u OŠ Petra Zrinskog, Zagreb

# data[].attributes.subject
4. B poslao je svog knjižnog junaka, inspektora Joza u OŠ Petra Zrinskog, Zagreb

# data[].attributes.body
Ovogodišnji je školski projekt „Jedni za druge“ okupio svoje učenike, roditelje i učitelje u zajedništvu, kako unutar škole tako i prema široj zajednici.

U želji uveseljavanja dječjih srca, osmišljen je projekt povodom Valentinova – Međunarodnog dana darivanja knjiga pod nazivom „Knjigu daruj, drugog obraduj“, voditeljica knjižničarke Anje Kučan Buterin i vjeroučiteljice Maje Jurković.

Učenici Osnovne škole Gornja Vežica kroz dva su tjedna vrijedno prikupljali slikovnice i knjige za djecu, a skupina knjižničara i volontera knjige su razvrstali i pripremili za djecu svih ogranaka Dječjeg vrtića Sušak, Dječju bolnicu Kantrida te Novi centar igre u Pribislavcu.

Osim slikovnica, prikupljene su i edukativne igre i igračke namijenjene opremanju novog centra igre u Pribislavcu.

Vrijedne ruke učenika 4. B razreda sa svojim su učiteljicama knjige danas odnijele u Dječji vrtić Sušak, Morčić gdje su ih s veseljem dočekale odgajateljice i voditeljice vrtića. Za svoj su trud i dobro djelo kao Škola dobili Zahvalnicu i prekrasan likovni uradak malih dječjih ruku.

„Uzimajući – punimo ruke, dajući – punimo srce.“

-Margarete Semann

# data[].attributes.body
Inspektor Joso Osnovne škole Petar Zrinski doputovao je danas iz Zagreba. S učenicima će provesti neko vrijeme i pritom će s njima šetati, igrati se, čitati, učiti, a čak i otići na zajednički školski izlet! Veselimo se čitanju njihovih zajedničkih pustolovina. :)

# data[].attributes.body
"Inspektor Joso" strip je koji su učenici pročitali u okviru projekta Naša mala knjižnica u kojem sudjeluju, a nakon razgovora o stripu i sami su se okušali u pisanju svojih stripova. Inspektor Joso može razriješiti svaki zločin, stoga su upravo njega izabrali za svog knjižnog junaka kojeg će izraditi u nadolazećem tjednu.

# data[].attributes.body
Ovoga je tjedna iz Virje doputovao Bodo - glavom i bradom kljižnični junak iz knjige Grigora Viteza, "O zecu koji se volio smijati". Bodo će s našim učenicima provesti određeno vrijeme - u njihovom domu, parku, školi... Pratite njihove zgode. :)

# data[].attributes.body
Veljaču će u školskoj knjižnici obilježiti školski projekt pod nazivom "Knjigu daruj, drugog obraduj!". Povodom 14. veljače - Međunarodnog dana darivanja knjiga učenici od 1. do 8. razreda prikupljaju slikovnice koje ćemo na Valentinovo darovati djeci na više lokacija. Također se prikupljaju i igračke za opremanje Novog centra igre u Pribislavcu. Darivanjem punimo svoja srca u našoj školi ovoga Valentinova!

# data[].attributes.body
A da se mene pita?  školski je projekt u suradnji stručnog suradnika knjižničara i stručnog suradnika psihologa OŠ Gornja Vežica, OŠ Brajda, OŠ Nikola Tesla i OŠ Vežica.

Projekt je nastao s ciljem utvrđivanja osobnih i profesionalnih interesa i osobitosti mentalnog zdravlja učenika osmih razreda; povezivanja i upoznavanja osmaša četiriju osnovnih škola iz PGŽ-e; utvrđivanja potreba učenika završnog razreda osnovne škole; poticanja promišljanja o profesionalnom usmjerenju i budućnosti; izražavanje vlastitih stavova i mišljenja.

Realizacija projekta zamišljena je na način da se provede i analizira upitnik posebno osmišljeno za ovu svrhu (istraživanje i rezultati); izradi video uradak i da se učenici kreativno izraze; da se literarno izraze na ponuđene teme; igraju kviz, nastupaju te se online ili uživo susretnu.

Realizaciju projekta možete pratiti na stranici Projekti Osnovne škole Gornja Vežica.

# data[].attributes.headline
Naša mala knjižnica (4. c) - "Tiko i Piko: Ludnica na pruzi"

# data[].attributes.subject
Naša mala knjižnica (4. c) - "Tiko i Piko: Ludnica na pruzi"

# data[].attributes.body
Tiko i Piko junaci su stripa „Tiko i Piko: Ludnica na pruzi“ autora Aino Havukainen i Sami Toivonen.

Tiko i Piko dobili su poziv da posjete strica Šimu u Osrednjini i – karte za vlak. Pritom ih je obuzela panika ne znajući što sve treba spakirati za put. Svakako zeku za utjehu i grožđice za slučaj nužde. Kroz ovaj strip otkriva nam se uzbudljivost i ljepota putovanja jer kad Tiko i Piko krenu kroz vlak u nevjerojatnu potjeru, tu ne nedostaje burnih i nezgodnih situacija…

Učenici 4. c razreda sa svojom su učiteljicom Mateom Dragičević posjetili školsku knjižnicu te ranije pripremili materijale koje će kreativno reciklirati. Dobili su zadatak da doznaju kakvi su novi, moderni vlakovi, koliki su, koliku brzinu postižu i koje zanimljivosti o njima mogu pronaći. Zatim su u grupama napravili makete svojih vlakova za brza i zanimljiva putovanja.

Više o njihovom kreativnom putovanju pogledajte u našoj virtualnoj knjižnici.

# data[].attributes.headline
„Note i slova za prijateljstva nova“ u DV Sušak, PO Morčić

# data[].attributes.subject
„Note i slova za prijateljstva nova“ u DV Sušak, PO Morčić

# data[].attributes.body
„Note i slova za prijateljstva nova“ naziv je školskog projekta u kojem glazbom i pričom započinjemo neka nova posebna prijateljstva, kako unutar škole, tako i izvan nje.

Završetak prvog polugodišta obilježili smo upravo provedbom navedenog školskog projekta voditeljica učiteljice glazbene kulture, Sanje Šantek i školske knjižničarke, Anje Kučan Buterin.

Učenici 3. razreda, pripadnici Malog zbora te učenici 5. i 6. razreda, pripadnici skupine knjižničara uputili su se u četvrtak, 22. prosinca 2022. godine, u Dječji vrtić „Sušak“, područni odjel „Morčić“ kako bi polaznicima dječjeg vrtića, budućim školskim prijateljima, otpjevali božićne pjesme i pročitali božićne priče.

Međusobno su se upoznali, družili te notama i slovima, pjesmama i pričama, započeli jedno novo prijateljstvo – malih i onih mrvicu većih.

Novo prijateljstvo ovim susretom ne prestaje, već ga se nadamo nastaviti i u ovom polugodištu jer kako kaže David Litchfield – dobro prijateljstvo, kao i dobra glazba, traje cijeli život.

# data[].attributes.headline
"Dječji Božić" u Produženom boravku 2. razreda

# data[].attributes.subject
"Dječji Božić" u Produženom boravku 2. razreda

# data[].attributes.body
Produženi boravak 2. razreda je sa svojom učiteljicom Kristinom Nikolić i Školskom knjižničarkom Anjom Kučan Buterin pročitao prekrasnu slikovnicu "Dječji Božić" koja nas podsjeća na prave životne vrijednosti - ljubav, prijateljstvo, dobrotu.
Učenici su nacrtali igračku koju bi poklonili siromašnom djetetu te su napisali dirljiva pisamca.

Bok curice, ovo je za tebe.
Želim ti puno sreće. I da budeš dobro. Želim ti dobar dan. Paola

Draga djevojčice, dajem ti ovaj dar da se sjetiš ovog dana.
Želim ti da budeš zdrava, sretna. Da ti krijesnica osvijetli put. Sretan ti  Božić!
Od Katje

Draga djevojčice, sretan Božić.
Želim da ti bude lijep poklon i da ti bude lijep Božić.
Lucija

# data[].attributes.body
Advent u školskoj knjižnici donosi šarene lampice, nježne pahuljice, lijepe misli koje se skrivaju u Orašaru, ali i nove te božićne naslove jer ono što osvjetljava vaše umove jest - čitanje. :)

# data[].attributes.headline
Književni susret s književnikom Jadrankom Bitencom

# data[].attributes.subject
Književni susret s književnikom Jadrankom Bitencom

# data[].attributes.body
Veliko nam je zadovoljstvo ove srijede, 16. studenog 2022. godine, bilo sadašnjim generacijama učenika od 5. do 8. razreda po prvi puta predstaviti i zaželjeti dobrodošlicu našem književniku, Jadranku Bitencu.

Jadranko Bitenc napisao je četiri romana za djecu: Lana, godina mačke, Ljeto na koljenima, Pyjama blues i Twist na bazenu - kojeg i oni čitaju za lektiru, najnoviji naslov – Sve je to Rock n Roll (kao završni dio trilogije Twista na bazenu, Pyjama blues), kao i dva romana za tinejdžere - Osmijeh nepopravljivog optimista i Meko okidanje.

Jadranko Bitenc zastupljen je u antologijama hrvatske dječje i tinejdžerske književnosti, kao i u čitankama za osnovne škole. Održao je preko tisuću književnih susreta u osnovnim školama u Hrvatskoj, ali i u inozemstvu (Australija, Slovenija, Švicarska).

Učenici su pozorno slušali i postavljali pitanja kako bi više saznali o zanimljivom životu i književnom stvaralaštvu našeg gostujućeg autora.

Našim učenicima poručio je da tragaju za onime što vole i što bi ih radovalo raditi, da nikada ne izgube svoju radoznalost i maštu te dječju razigranost. Jer upravo je to put i za poneke željne pisanja romana.

Naši vrijedni osmaši istraživali su život i stvaralaštvo našeg gostujućeg književnika te su pripremili PPT prezentaciju, kao i pitanja za kratki intervju s Jadrankom Bitencom.

Kako nam je bilo, o čemu smo razgovarali i što smo sve zanimljivog doznali o našem književniku pogledajte na poveznici:

https://sites.google.com/view/knjiznica-osgornjavezica/po%C4%8Detna-stranica/knji%C5%BEevni-susreti-i-doga%C4%91anja.

# data[].attributes.body
Dan hrvatskih knjižnica obilježava se u spomen na dan kada je 1960. godine Hrvatski sabor donio prvi hrvatski zakon o knjižnicama, čime su se stekli preduvjeti za sustavan razvoj hrvatskih knjižnica i nacionalne knjižničarske mreže.
Dan hrvatskih knjižnica jedan od središnjih programa Mjeseca hrvatske knjige koji se ove godine održava pod motom Misli na sebe – čitaj!
Na to se nadovezuje i ovogodišnji moto Dana hrvatskih knjižnica Misli na sebe – dođi u knjižnicu!

Učenici Produženog boravka 1. i 3. razreda sa svojom su učiteljicom Teom Mihelić posjetili knjižničarku i poslušali priču "Uljuđeni vuk", koja nam govori o tome koliko je važno naučiti lijepo čitati. A lijepo čitati naučit ćemo ako posuđujemo knjige iz naših knjižnica.
Učenici su dobili zadatak nacrtati svoju školsku knjižnicu koju rado posjećuju sa slobodom da dodaju ono što bi voljeli vidjeti ili promijeniti kod svoje knjižnice.

# data[].attributes.headline
Projekt "Naši (nam) učitelji čitaju" priveden kraju

# data[].attributes.subject
Projekt "Naši (nam) učitelji čitaju" priveden kraju

# data[].attributes.body
U periodu od 15. listopada do 15. studenoga čitalo se mnogo, često i posvuda. Provođenje projekta te dobivene rezultate pogledajte na stranici projekta.
Do idućeg čitanja. :)

# data[].attributes.body
Učiteljica likovne kulture i školska knjižničarka Anja Kučan Buterin vodile su radionicu "Slikopriča" za ovogodišnje školske Baltazare u dvije skupine.
Slušanje hrvatske bajke "Žabica djevojka" / "Jež kraljev zet", razgovor o pročitanom tekstu te ilustriranje izabranog dijela teksta uz glazbu sadržaji su koji su se na ovoj radionici događali.
Svidjelo mi se kada smo crtali; Svidjelo mi se kad nam je knjižničarka pričala priču; Sve mi se svidjelo; Svidjelo mi se kada smo ilustrirali slikovnicu; Kako smo slikali iz teksta... samo su neki od pozitivnih komentara naših učenika.
Ilustracije naših Baltazara bit će povezane u slikovnicu koja će biti izložena u školskoj knjižnici.

# data[].attributes.headline
Književni susret s pripovjedačicom priča Margaretom Peršić

# data[].attributes.subject
Književni susret s pripovjedačicom priča Margaretom Peršić

# data[].attributes.body
Oduševljeni susretom u travnju ove godine, povodom Mjeseca hrvatske knjige s radošću smo ponovno pozvali i zaželjeli dobrodošlicu profesionalnoj pripovjedačici priča Margareti Peršić.

Učenici razredne nastave sa svojim učiteljicama i školskom knjižničarkom u ponedjeljak, 7. studenog 2022. godine, zahvaljujući suradnji s nakladom Školska knjiga, uplovili su u čarobni svijet bajki i priča.

"Bilo jednom davno..." uz već naučeni pokret ruke, svi prisutni prepustili su se svijetu čarolije.
Kako nam je bilo pročitajte i pogledajte na poveznici:
https://sites.google.com/d/1l5ku5Z8X2LxtNVYqfMt1a-wTIX7RoQCD/p/13t1iGkRVrdqWwiWbIIac5SpsiLHDP22w/edit

# data[].attributes.body
Povodom Mjeseca hrvatske knjige 2022. godine školska školska psihologinja Tanja Tuhtan-Maras i školska knjižničarka Anja Kučan Buterin pripremile su i održale storytelling pričaonicu pod nazivom „Ohrabri se pričom“ za djecu od 6. do 8. godina (predškolarce i učenike 1. razreda).

Kako nam je bilo pročitajte i pogledajte na poveznici: https://sites.google.com/view/knjiznica-osgornjavezica/po%C4%8Detna-stranica/knji%C5%BEevni-susreti-i-doga%C4%91anja

# data[].attributes.attachment_link.readable_text
26. travnja 2022. sudjelovali smo na književnom susretu sa spisateljicom Bojanom Meandžijom. Susret mi se jako dojmio zato što je spisateljica približila nama sve kroz što je ona prolazila za vrijeme Domovinskog rata. Ratna 1991. godina bila je teška za sve Hrvate pa tako i za spisateljicu koja je to s nama podijelila u svojem romanu "Trči! Ne čekaj me...". Dok nam je čitala ulomke iz knjige i razgovarala s nama u mislima joj je bila Ukrajina. Nažalost i danas, kilometrima od topline našega doma nalaze se djeca koja nemaju hranu ni krov nad glavom. Umjesto u školi sjede ispod ruševina, granate im podaju nad glavom, a mnogi su nažalost izgubili život. Spisateljica nam je ukazala koliko smo sretni što imamo osobe koje nas vole, krov nad glavom i hranu . Moramo biti zahvalni i onda kada nam je teško jer teško je onima koji se bore za život. Nadam se da će nam svima u sjećanju ostati spisateljičine riječi: "Obitelj je najtopliji pokrivač kada nam je najhladnije." Potičem svih da u ime spisateljice, kao zahvalnost, pojedete kajganu za večeru koja je njoj bila prvi topli obrok nakon 14 dana.

Ela Galić, 8.b

Na današnjem susretu sa spisateljicom Bojanom Meandžijom shvatio sam još malo koliko obitelj može biti dragocjena . Susret je bio doista zanimljiv i njezin roman "Trči! Ne čekaj me..." mi se zaista svidio. Svima ga preporučam jer će vam se svidjeti i možda budete još ponešto naučili o odrastanju i obitelji, posebno kako je bilo živjeti 1991. u Hrvatskoj.

Ivan Paro, 8.b

Bojana Meandžija je spisateljica. Napisala je roman "Trči! NE čekaj me..." Danas nam je prepričavala sadržaj romana i svoje iskustvo u ratu. Priča me je potaknula na razmišljanje. Mi se žalimo na sitnice dok je ona na svoj rođendan, 4. listopada, doživjela bombardiranje. Bila je poput nas, obično dijete koje je išlo u školu i voljelo se družiti. Sve se promijenilo preko noći. Ona je kao dijete naših godina doživjela traume, bježanje i strah. Mi stvarno imamo sve što poželimo i još tražimo više. Moramo biti zahvalni na sigurnosti koja nam je omogućena jer ni jedno dijete ne bi trebalo prolaziti kroz rat.

Dora Blažević, 8.b

Iz susreta je proizašla vrlo jasna pouka: da imamo sve. Sve od roditelja i prijatelja pa do škole, apsolutno sve što mnogi naši vršnjaci u ratom zahvaćenim područjima nemaju. Za kraj susreta spisateljica nas je ostavila s porukom: "Obitelj je najtopliji pokrivač kada je najhladnije."

Erik Luketić, 8.b

Svidio mi se susret s Bojanom Meandžijom. Na jako lijep način nam je opisala svoje iskustvo. Nije bilo lijepo za čuti kako nam je opisivala svoj strah. Nikada sebe ne bih mogla zamisliti u takvoj situaciji. Zastrašilo me je da se rat dogodio dok je Bojana imala samo 12-13 godina. U tako ranoj dobi je morala vidjeti toliko loših i strašnih prizora. To na čovjeka ostavi toliko trauma i loših sjećanja da to za cijeli život ostane u glavi tamo negdje u podsvjesti. Pojedinci se sa time nauče nositi, a neki ne. Jako mi je drago da ja nikada nisam prolazila kroz neki sličan događaj...

Lara Dobrijević, 8.b

...U tom sam trenutku shvatila da je obitelj najljepši i najveći plašt koji ćemo ikada imati.

Karla Sporiš, 8.b

Na susretu sa spisateljicom Bojanom Meandžijom, autoricom romana "Trči! Ne čekaj me..." mi se najviše svidjela cjelokupna poruka koja nam jasno govori o tome da imamo sve, da nemamo razloge za strah, da nemamo leteće bombe iznad glave koje svako toliko negdje padnu i učine štetu. Živimo u vremenu kada pratimo novonastali rat. Susret nas je potaknuo da na trenutak zamislimo i postavimo se u situaciju ljudi koji se trenutno nalaze u situaciji kao što se nalazila i spisateljica. Prije nisam razmišljala toliko o tome, nego sam samo u dnevnoj sobi iz svog toplog doma slušala što se događa "negdje tamo u svijetu". Danas nije bilo tako! Zatvorila sam oči i vidjela, odnosno, zamislila sva ona tužna dječja lica koja lutaju sa nadom da će negdje nekada opet sresti svoje roditelje i mirne duše i bez straha ponovno sretno otići svome domu. "Obitelj je najtopliji pokrivač kada nam je najhladnije!" rekla je spisateljica i tada sam si obećala da će me to uvijek gurati naprijed i da nikada neću zaboraviti ogromnu ljubav najbližih u najpotrebnijim trenucima.

Martina Gajić, 8.b

...bitno je biti zahvalan za ono što nam je dato.

Martin Petrak, 8.b

Na današnji dan, 26.4.2022., spisateljica romana "Trči! Ne čekaj me..." Bojana Meandžija održala je online književni susret s učenicima viših razreda Osnovne škole Gornja Vežica. U svojem je izlaganju govorila o vlastitim iskustvima iz Domovinskog rata, kada je još bila dijete od nepunih 13 godina i kada je jedva čekala svoj rođendan, isto kao i zadnji dan škole. Uspoređivala sam njena iskustva sa iskustvima djece u Ukrajini, što me potaklo na razmišljanje: "Kako ta djeca, ti ljudi u Ukrajini sada žice? što im prolazi kroz glave? Hoće li se izvući iz svega što ih je snašlo?" Možemo reći da autorica ima sreće što je "izvukla živu glavu", ali nitko koga snađe takva sudbina da proživi ovakve događaje nije mogao biti sretan, barem ne u tom vremenu. Susret je bio poprilično emotivan i zanimljiv te je sigurno da će ostaviti trag na neke osobe. Na mene osobno već je i vjerujem da je ovo priča koja je vrijedna slušanja.

Lu Trbojević Zlatec, 8.b

Ovaj mi se susret svidio jer smo naučili nešto o ratu iz očiju naših vršnjaka...Potaknulo me na razmišljanje kako je sada ljudima, pogotovo djeci u Ukrajini.

Dani Matić, 8.b

Ovaj susret mi se jako svidio. Spisateljica nam je na vrlo pristupačan način opisala svoj doživljaj. Smatram da je susret bio u pravo vrijeme upravo zbog rata u Ukrajini. Vjerujem da velik broj djece misli da je to daleko, da je gotovo nemoguće da se takvo što nama dogodi te ne cijenimo ono što sada imamo. Naši vršnjaci koji su nam zapravo vrlo blizu trenutno ne znaju u kojem će im trenutku bomba pasti na glavu, ne znaju gdje su im roditelji, bake, djedovi, sestre, braća i prijatelji...Nemaju krov nad glavom i svakodnevno gladuju, dok mi tu u Hrvatskoj imamo sve, ali i dalje nam nije dosta. Ne znamo u kojem će se trenutku nešto slično dogoditi nama, stoga, sada cijenimo ono što imamo i živimo svaki dan kao da nam je zadnji. Mislim da bi sva djeca trebala poslušati spisateljicu Bojanu Meandžiju kako bi počeli biti zahvalni za sve što imaju.

Sara Galić, 8.b

U ovom susretu spisateljica knjige "Trči! Ne čekaj me..." Bojana Meandžija je pričala kako je ona proživljavala Domovinski rat i to je nama kroz njezine priče približila. Meni se taj susret svidio jer nam je pričala kako je to sve proživjela i na neki način nas je vratila u realnost gdje ima djece koja nemaju što jesti i djece koja žive u lošim uvjetima. Sa time nam je približila rat u Ukrajini i nakon ovog susreta možemo bolje razumjeti kako žive ljudi u Ukrajini. Ono što mi se nije svidjelo je to što je susret bio kratak i što nam spisateljica nije stigla pričati još tih priča iz rata .

Viktor Sablić, 8.b

...Susret je bio vrlo lijep. Spisateljica je pričala o vlastitom pogledu na rat, približila nam je situacije i događaje koje je proživjela kada je bila u našim godinama...

Vanessa Njegovan, 8.b

Ovaj me se susret vrlo dojmio. Sama spisateljica Bojana Meandžija napisala je roman "Trči! Ne čekaj me..." kojim nam je približila život tijekom tog ratnog razdoblja. Vidjeli smo kako je to proživljavala trinaestogodišnja djevojčica Bojana 1991. godine. Potaknulo me na razmišljanje o mnogim stvarima, a jedna od njih je zapravo koliko možemo biti sretni i zahvalni na svemu što posjedujemo i što nam je omogućeno te na svakoj osobi koju imamo i koja je tu za nas . 1991. godine djeca su bila sretna ako su mogla van iz kuće, a mi nismo sretni ni zahvalni pa skoro na ničemu, počevši od same sebe. Vidim kako bih trebala više zahvaljivati i roditeljima i prijateljima što mi uljepšavaju ovaj život i nadam se da su danas to naučili i drugi učenici.

Marta Vuković, 8.b

# data[].attributes.attachment_link.title
Virtualna knjižnica Osnovne škole Gornja Vežica - Književni susreti i događanja

# data[].attributes.attachment_link.description
26. travnja 2022. sudjelovali smo na književnom susretu sa spisateljicom Bojanom Meandžijom. Susret mi se jako dojmio zato što je spisateljica približila nama sve kroz što je ona prolazila za vrijeme Domovinskog rata. Ratna 1991. godina bila je teška za sve Hrvate pa tako i za spisateljicu koja je to s nama podijelila u svojem romanu "Trči!

# data[].attributes.headline
"Naši (nam) učitelji čitaju" - školski projekt

# data[].attributes.subject
"Naši (nam) učitelji čitaju" - školski projekt

# data[].attributes.body
I ove školske godine nastavili smo s projektom poticanja čitanja - "Naši (nam) učitelji čitaju" kroz Mjesec hrvatske knjige. Ove godine čitat će se u svim razredima, odabrane tekstove s naglaskom na hrvatskim autorima čitat će svi učitelji i čitat će se na (ne)običnim mjestima.
Provođenje projekta pratite na stranici projekta putem poveznice: https://sites.google.com/d/1JTD-WlVfANXjLdSbk1dYxYvfXEWCCm7d/p/1-7jaE82Q343f5XYF15yBMOTCXJIkm9PF/edit

# data[].attributes.headline
KOO - Knjižnica: mjesto poticanja čitalačke i informacijske pismenosti

# data[].attributes.subject
KOO - Knjižnica: mjesto poticanja čitalačke i informacijske pismenosti

# data[].attributes.body
Mjesec hrvatske knjige započeo je prvim posjetima naših prvašića svojoj školskoj knjižnici.
Nakon što su naučili pravila lijepog ponašanja u knjižnici, razlikovali knjižnicu od knjižare, prepoznali razlike različitih tiskovina (knjige, slikovnice, stručne knjige, časopisa), poslušali su priču o Vuku koji nije volio čitati.
Kao što je Vuk zbog brojnih pustolovina koje knjige nude, na kraju zavolio čitanje i istraživanje, tako su se i učenici prvog razreda, nakon dobivenih članskih iskaznica, s izabranom knjigom zaputili u pustolovine čitanja.

# data[].attributes.attachment_caption
Izradili "Knjiški moljci" (skupina knjižničara)

# data[].attributes.body
Ovogodišnja tema Mjeseca hrvatske knjige glasi: Misli na sebe ... čitaj!
Odavno znamo ljekovitu moć knjiga. Čitajući blagotvorno djelujemo na naše mentalno, emocionalno i socijalno zdravlje.
Potaknuti ovogodišnjom temom izabrali smo riječi Charlie Chaplina koji nam govori: Kada sam zaista počeo voljeti sebe...
Ispod jesenskih listova potražite što znači biti vjerodostojan, poštovati, zrelost, vjera, jednostavnost, ljubav prema samome sebi, skromnost, ispunjenje, mudrost srca, život...

# data[].attributes.headline
4. listopada - Svjetski dan zaštite životinja

# data[].attributes.subject
4. listopada - Svjetski dan zaštite životinja

# data[].attributes.body
Svake godine 4. listopada obilježavamo Svjetski dan zaštite životinja. I ove školske godine OŠ Gornja Vežica svečano je obilježila taj dan.
Na panou školske knjižnice možete pronaći odgovore na pitanja o terapijskim psima te psima tragačima, poput tko su oni i za što se koriste; kako pas postaje terapijski pas ili pas tragač; koji psi najčešće budu jedno ili drugo; kako izgleda njihov uobičajeni radni dan? i još mnoge druge zanimljive informacije.

Čuvajmo, poštujmo i volimo životinje!

# data[].attributes.body
Europski dan jezika dan je kojim obilježavamo  i naglašavamo važnost europske mnogojezičnosti. Europa zaista posjeduje iznimno jezično bogatstvo koje je alat za postizanje većega međukulturnog razumijevanja i ključni čimbenik bogate kulturne baštine našega kontinenta.
Mi smo izabrali riječ "knjiga", koju smo preveli na različite europske jezike i pritom mogli vidjeti koji jezici su srodni i bliski, a koji se poprilično od našeg razlikuju.

# data[].attributes.body
"Ti nisi kao mi" prekrasna je slikovnica koja je učenike Produženog boravka 2. razreda potaknula na razmišljanje - Tko sam ja i što mene obilježava? Tko su moji prijatelji i što oni vole? Jesmo li jednaki ili različiti?
Svatko od njih izrezao je svoj oblik koji ga predstavlja, a zatim smo napravili visok i čvrst toranj koji je sazdan od njihovog prijateljstva, međusobnog prihvaćanja i tolerancije.
Ispisali smo vrijedne misli koje su nam dolazile nakon pročitane slikovnice, poput: Različitost nas spaja! Budimo dobri jedni prema drugima! Igrajmo se svi skupa! Ne svađajmo se, nego se mirimo! Svatko od nas je različit, a time i poseban! Ako smo različiti, ipak možemo biti prijatelji!

# data[].attributes.headline
Izvore znanja pronađite u svojoj novouređenoj školskoj knjižnici!

# data[].attributes.subject
Izvore znanja pronađite u svojoj novouređenoj školskoj knjižnici!

# data[].attributes.body
Ove školske godine zakači(te) se za znanje!

# data[].attributes.body
Pano koji poziva na ljetno uživanje u čitanju izradili su članovi čitateljskog kluba "Šta da?" sa svojom knjižničarkom.

Približavaju nam se ljetni praznici kada ćemo dane provoditi na plaži tražeći osvježenje u našem lijepom Jadranskom moru, ali... možda i u ponekoj dobroj knjizi!

# data[].attributes.body
https://www.skolskiportal.hr/sadrzaj/iz-skolskog-svijeta/knjizevni-susret-za-pamcenje/

# data[].attributes.headline
Predavanje za roditelje - Važnost čitanja

# data[].attributes.subject
Predavanje za roditelje - Važnost čitanja

# data[].attributes.attachment_link.description
Važnost čitanjaAnja Kučan Buterin, školska knjižničarkaDanašnja kultura čitanjaUloga misaonih procesa u ovladavanju čitanjem Od čitalačke pismenosti d

# data[].attributes.headline
KOO - Samostalno pronalaženje informacija u knjižnici (6. razred)

# data[].attributes.subject
KOO - Samostalno pronalaženje informacija u knjižnici (6. razred)

# data[].attributes.body
Kako pronaći knjigu koju želimo, ne samo u našoj školskoj knjižnici, već i u bilo kojoj drugoj knjižnici u koju zavirimo? Učenici 6. razreda naučili su koje sve knjižnične zbirke postoje u knjižnici, na koji su način one obilježene, što to svaka knjiga mora imati na svojim koricama kako bismo je pronašli na mjestu u knjižnici (signaturnu oznaku)... Signaturne oznake zatim su i sami pokušali napisati na polađini pripremljenih naslovnica knjiga, a potom su ih abecednim redom posložili u pripadajuće zbirke. Izabravši jednu naslovnicu knjige, prema zabilježenoj signaturnoj oznaci i sami su je morali pronaći na policama knjige te usporediti napisano. Čestitam - sada znate samostalno pronaći knjige koje želite čitati!

# data[].attributes.headline
Kreativan pristup lektiri - Dnevnici Pauline P. (3. c razred)

# data[].attributes.subject
Kreativan pristup lektiri - Dnevnici Pauline P. (3. c razred)

# data[].attributes.body
Učenici 3. c razreda na ponešto drugačiji način obradili su lektiru vezanu uz omiljenu junakinju Paulinu P. Čitali su se pritom svi nastavci ovog popularnog dnevnika: Dnevnik Pauline p., Drugi dnevnik Pauline P., Priče s plaže Pauline P., Skijaški dnevnik Pauline P., Gorski dnevnik Pauline P., Morski dnevnik Pauline P. te Pobunu Pauline P.
Učenici su, podijeljeni u grupe, navodili i opisivali likove, prepoznavali vrijeme i mjesto radnje, a tijek su događaja objasnili Paulininim grafom sreće. Naposljetku su opisali najzanimljiviji događaj i ilustrirali ga, a svoje su radove završili mišljenjem o djelu. Knjižničarka je njihove radove povezala u jedan zajednički - Dnevnici Pauline P. koji ćemo postaviti na plakat, zajedno s likom Pauline P.
Do sljedeće kreativne lektire...

# data[].attributes.body
U drugoj po redu storytelling radionici bavili smo se temom tuge u drugim razredima. Na koji način? Čitali smo slikovnicu "Dječak koji je poplavio svijet", a istovremeno smo svojim bojama obojili i ispunili dugu sličnosti i različitosti, izradili smo čarobni štapić empatije te narukvice sreć(ic)e.

# data[].attributes.headline
Nacionalno natjecanje "Čitanjem do zvijezda" za OŠ

# data[].attributes.subject
Nacionalno natjecanje "Čitanjem do zvijezda" za OŠ

# data[].attributes.body
Lu Trbojević Zlatec, Ela Galić i Thomas Velčić u četvrtak, 9. svibnja 2022. godine okušali su se na nacionalnoj završnici natjecanja "Čitanjem do zvijezda". Tijekom godine u više su se navrata zabavljali književnim djelima protkanim čudnovatima i čudesnima te su uživali u čitanju. Čestitke marljivim zaljubljenicima u knjigu i čitanje!

# data[].attributes.headline
Književni susret s pripovjedačicom priča, Margaretom Peršić

# data[].attributes.subject
Književni susret s pripovjedačicom priča, Margaretom Peršić

# data[].attributes.body
Učenici razredne nastave s velikom su radošću, 27. travnja, zaželjeli dobrodošlicu svestranoj umjetnici Margareti Peršić u suradnji s nakladom Školska knjiga.
Margareta izrađuje lutke, ilustrira slikovnice, čak i žonglira te pripovijeda priče.
Učenike je uvukla u čaroban svijet bajki te su oni, zajedno s njom uzvikivali, pljeskali, stupali nogama, letjeli... a neki su čak postali i junaci ruskih bajki na pozornici!
Čarolija je sve obuzela - od učenika do njihovih učitelja te smo svi zajedno za kraj poželjeli da nam Margareta ponovno ispriča izabranu bajku.

# data[].attributes.body
Danas, 26. travnja 2022. godine, u suradnji s nakladom Alfa, online smo zaželjeli dobrodošlicu našoj književnici, Bojani Meandžiji.

Bojana Meandžija učenicima je ponajviše poznata po svom prvijencu Trči!Ne čekaj me... kojeg su mnogi i pročitali, a koji je danas po svojoj ratnoj tematici, nažalost, ponovno na neki način blizak i aktualan.

Književnica nas je upoznala sa svojim bolnim iskustvom ratnih godina u njenom rodnom Karlovcu kada je imala svega 13 godina. Podijelila je s nama svoje najintimnije dječje misli, pitanja, promišljanja i naposljetku nas ohrabrila i teške uspomene obojala nadom, toplinom i radošću.

Prije pozdrava s nama zamolila nas je da održimo 3 obećanja:

1. Da večeras svatko od nas od svojih roditelja zaželi za večeru kajganu (koju Bojana kao djevojčica u ratnim danima pamti kao najbolju kajganu koja miriše na dom!) i da se pritom podsjetimo koliko možemo biti zahvalni na svemu što imamo.

*Bojanu Meandžiju silno su obradovale fotografije kajgane koje je primila u inboks u znak zahvale.

2. Da nikome ne šaljemo/pružamo ono što i sami ne bismo voljeli dobiti!

3. Da zauvijek zapamtimo sljedeću misao (koju možda ovako mladi još i ne razumijemo u potpunosti): Obitelj je najtopliji pokrivač kada ti je najhladnije.

Dragoj Bojani Meandžiji veliko hvala što nas je svojim romanom i ovim susretom ugrijala! Do ponovnog druženja.

# data[].attributes.headline
Književni susreti povodom dana posvećenih knjizi

# data[].attributes.subject
Književni susreti povodom dana posvećenih knjizi

# data[].attributes.body
Iza nas su dani posvećeni knjizi: 22. travnja - Dan hrvatske knjige, 23. travnja - Svjetski dan knjige i autorskih prava / Noć knjige. Povodom tih dana i mi smo obilježili književno stvaralaštvo i izričaj te smo u OŠ Gornja Vežica održali 2 književna susreta - književni susret sa spisateljicom Bojanom Meandžijom za učenike od 5. do 8. razreda te susret s umjetnicom i pripovjedačicom priča Margaretom Peršić za učenike od 1. do 4. razreda. Više o zadovoljstvu naših učenika susretima te mislima, radovima i osvrtima nastalih nakon održanih susreta, pročitajte na poveznici Virtualne knjižnice: https://sites.google.com/d/1l5ku5Z8X2LxtNVYqfMt1a-wTIX7RoQCD/p/13t1iGkRVrdqWwiWbIIac5SpsiLHDP22w/edit

# data[].attributes.headline
Školsko natjecanje - Nacionalni projekt za poticanje čitanja i promicanje kulture čitanja „Čitanjem do zvijezda“

# data[].attributes.subject
Školsko natjecanje - Nacionalni projekt za poticanje čitanja i promicanje kulture čitanja „Čitanjem do zvijezda“

# data[].attributes.body
Članovi čitateljskog kluba "Šta da?" pripremali su se za školsko natjecanje "Čitanjem do zvijezda". Pritom su pročitali tri zanimljiva djela: Vještice, Roald Dahl; Dom gospođice Peregrine za čudnovatu djecu, Ransom Riggs te Tajni vrt, Frances Hodgson Burnett. Svojim su znanjem "osvojili" i odlazak na županijsko natjecanje.

# data[].attributes.headline
KOO - Služenje referentnom zbirkom (4. razred)

# data[].attributes.subject
KOO - Služenje referentnom zbirkom (4. razred)

# data[].attributes.body
Na koji se način služimo enciklopedijom, leksikonom, rječnikom, pravopisom i atlasom, učenici su naučili pretražujući zanimljivosti vezane uz našu književnicu - Ivanu Brlić-Mažuranić. Doznali su tako da se Ivana naziva hrvatskim Andersenom, da je rođena u Ogulinu, a živjela u Slavonskom Brodu te da su njihove dvije lektire, Priče iz davnine i Čudnovate zgode Šegrta Hlapića, Ivanina najpoznatija djela.

# data[].attributes.headline
Naši (nam) učitelji čitaju (šk. god. 2021./2022)

# data[].attributes.subject
Naši (nam) učitelji čitaju (šk. god. 2021./2022)

# data[].attributes.body
Projekt "Naši (nam) učitelji čitaju" održan je tijekom ove školske godine 2021./2022.  s ciljem poticanja čitanja među učenicima i učiteljima u sklopu nacionalne strategije za poticanje čitanja i povodom Godine čitanja 2021.

Pokrenule su ga i vodile učiteljice hrvatskoga jezike Vilma Lukanović, Vesna Argentin, Tamara Broznić Škalamera, knjižničarke Paula Mikeli i Anja Kučan Buterin, učiteljica likovne kulture Svjetlana Šalić te učiteljica informatike Josipa Manjgotić uz suradnju svih ostalih učitelja.

Osim što projekt ima namjenu da razvija čitalačku pismenost, njime se potiče i aktivno slušanje, razvija se sposobnost zamišljanja i mašte te se vrednuju i uspoređuju slušani tekstovi.

Više o projektu pročitajte na poveznici: https://sites.google.com/d/1JTD-WlVfANXjLdSbk1dYxYvfXEWCCm7d/p/1-7jaE82Q343f5XYF15yBMOTCXJIkm9PF/edit

# data[].attributes.headline
Naša mala knjižnica (projekt za poticanje čitanja;  šk. god. 2021./2022.)

# data[].attributes.subject
Naša mala knjižnica (projekt za poticanje čitanja;  šk. god. 2021./2022.)

# data[].attributes.body
Ove školske godine, mi - učenici 2. C razreda sa svojom učiteljicom Marijom Matić i školskom knjižničarkom Anjom Kučan Buterin, sudjelujemo u projektu Naša mala knjižnica.

Što to znači? Upravo to da u našem razredu imamo našu malu knjižnicu gdje kroz školsku godinu čitamo brojne zanimljive knjige, o njima razgovaramo, rješavamo zanimljive zadatke i kreativno se izražavamo putem likovnih izazova.

Naše aktivnosti, druženja i stvaranja možete pratiti na poveznici: https://sites.google.com/view/knjiznica-osgornjavezica/po%C4%8Detna-stranica/projekt-na%C5%A1a-mala-knji%C5%BEnica

# data[].attributes.headline
Storytelling: pričamo priče (šk. god. 2021./2022.)

# data[].attributes.subject
Storytelling: pričamo priče (šk. god. 2021./2022.)

# data[].attributes.body
Jednom do dva puta mjesečno, kroz 5 ciklusa, održavaju se Storytelling radionice s učenicima drugih razreda.

Na koji način?

Psihologinja Tanja Tuhtan Maras i knjižničarka Anja Kučan Buterin čitajući problemske/terapeutske slikovnice te provodeći prateće radionice s učenicima, razvijaju njihove socioemocionalne vještine, komunikacijske vještine i vještine usmenog izražavanja, čitalačku pismenost te kritičko mišljenje, potiču maštu i kreativno mišljenje, intenziviraju interaktivno učenje i promiču čitanje kao vrijednu i zanimljivu aktivnost.

Glavni cilj naših storytelling radionica jest putem čitanja jačati socijalne vještine, motivaciju i samopouzdanje učenika te ih poučiti na koji način da osvijeste svoje emocije, prepoznaju ih te njima upravljanju.

Ovaj projekt pratite na poveznici: https://sites.google.com/d/1JTD-WlVfANXjLdSbk1dYxYvfXEWCCm7d/p/1YWmoM8AMhs30AeKduFUz7G4TZctvs_j3/edit

# data[].attributes.headline
KOO - Služenje referentnom zbirkom (4. razred)

# data[].attributes.subject
KOO - Služenje referentnom zbirkom (4. razred)

# data[].attributes.body
Na koji se način služimo enciklopedijom, leksikonom, rječnikom, pravopisom i atlasom, učenici su naučili pretražujući zanimljivosti vezane uz našu književnicu - Ivanu Brlić-Mažuranić. Doznali su tako da se Ivana naziva hrvatskim Andersenom, da je rođena u Ogulinu, a živjela u Slavonskom Brodu te da su njihove dvije lektire, Priče iz davnine i Čudnovate zgode Šegrta Hlapića, Ivanina najpoznatija djela.

# data[].attributes.headline
KOO - Služenje enciklopedijom (3. razred)

# data[].attributes.subject
KOO - Služenje enciklopedijom (3. razred)

# data[].attributes.body
Učenici 3. c razred sa svojom su učiteljicom posjetili školsku knjižnicu i ondje, služeći se E.enciklopedijom, proučavali svemir. Proučili su, zapisali i predstavljali drugima razne teme - svemir, Sunčev sustav, planete, zvijezde, mjesec, Sunce... - i time i sami stvorili svoju Malu ilustriranu encklopediju o svemiru koju će koristiti za svoju razrednu skupinu Mali istraživači.

# data[].attributes.body
Tijekom projektnog tjedna sigurnijeg Interneta školska knjižničarka i učiteljica hrvatskog jezika, Vilma Lukanović s učenicima 8. razreda odražle su Parlaonicu.
8. razredi pripremili su se i održali Parlaonicu na temu mentalnog zdravlja zastupajući tezu da Služenje internetom utječe, odnosno ne utječe loše na naše mentalno zdravlje.

Podijeljeni u dvije skupine, afirmacijsku i negacijsku, pripremali su se za Parlaonicu na način da su čitali članke koje govore o Mentalnom zdravlju i provođenju vremena na internetu, pretražujući druge izvore, ali i koristeći se osobnim iskustvom. U svojim istraživanjima vodili su se pripremljenim pitanjima. Nakon što je predstavljena aktualna tema i problematika, svi prisutni pogledali su video s početka moje prezentacije, a zatim su započeli sa svojom raspravom prema zastupanim tezama. To su činili na uistinu korektan način, poštujući jedni druge te su pritom istakli i misao kako su oni i sami svjesni da kada izađu van, sa željom da se zajedno igraju, razgovaraju, druže, provedu većinu svog slobodnog vremena svatko na svom mobitelu, blizu, ali daleko jedan drugome. Tako prolaze mali i veliki školski odmori, praznici, dani… Publika koja je naposljetku glasala, pozorno je slušala, i ipak dala veći dio glasova tezi da Služenje internetom ne utječe loše na naše mentalno zdravlje.

Naravno da ne utječe, ukoliko se njime služimo odgovorno!

O svim radionicama koje su održane tijekom Projektnog tjedna sigurnijeg interneta pročitajte na stranici: https://sites.google.com/d/1JTD-WlVfANXjLdSbk1dYxYvfXEWCCm7d/p/1QMhjbY3HYN4kcoBTHlRZRosvO55UvQ3p/edit

# data[].attributes.headline
Predavanje školske knjižničarke za roditelje: Važnost čitanja

# data[].attributes.subject
Predavanje školske knjižničarke za roditelje: Važnost čitanja

# data[].attributes.body
Pogledajte zašto je važno čitati i na koji sve način možemo čitati.

# data[].attributes.attachment_link.description
Check out my latest presentation built on emaze.com, where anyone can create & share professional presentations, websites and photo albums in minutes.

# data[].attributes.headline
2. veljače - Međunarodni dan močvara i močvarnih staništa

# data[].attributes.subject
2. veljače - Međunarodni dan močvara i močvarnih staništa

# data[].attributes.body
U našoj zemlji pet je područja koja su označena kao močvarna područja od međunarodnog značaja - Park prirode Kopački rit, Park prirode Lonjsko polje, ribnjaci Crna mlaka, Vransko jezero i Delta Neretve.

Močvare su važan izvor slatke vode i važno je poticati na njihovo obnavljanje i zaustavljanje njihovog gubitka. Močvare su prijeko potrebne za ljudski opstanak zbog usluga svojeg ekosustava koje pružaju čovječanstvu. One su kolijevke biološke raznolikosti i osiguravaju vodu i produktivnost o kojima bezbroj vrsta biljaka i životinja ovisi za opstanak.

Upravo zbog toga i učenici 3. a razreda obilježili su Međunarodni dan močvara i močvarnih staništa. Slušajući priču Drhturavi vitez, autora Kęstutisa Kasparavičiusa, učenici su se upoznali s raznim vrstama pataka, stanovnicima Patkograda.

O patkama koje su upoznali kroz priču izvukli su tekstove u kojima su mogli pročitati i o izgledu, načinu hranjenja, zanimljivostima pataka poput patke kreketaljke, mandarinke, zviždarke, žličarke, divlje patke i drugih. Važne su zanimljivosti zapisali te svoje patke i nacrtali kako bi zaplivale i u našoj močvari prepunoj biološke raznolikosti.
Osim pataka, u njoj možete vidjeti i lopoče, šaš kao i razne vrste žabica koje su izradili učenici produženog boravka 2. a i 2. b razreda.
Uživajte u pogledu na našu močvaru i ne zaboravite – cijenite i čuvajte naše močvare i močvarna staništa!

# data[].attributes.headline
9. studenog - Svjetski dan izumitelja; 10. studenog - Svjetski dan znanosti za mir i razvoj

# data[].attributes.subject
9. studenog - Svjetski dan izumitelja; 10. studenog - Svjetski dan znanosti za mir i razvoj

# data[].attributes.body
Učenici 2. c razreda, sudionici projekta Naša mala knjižnica sa svojom su učiteljicom produženog boravka i knjižničarkom izrađivali izume poznatih hrvatskih izumitelja.
Više o projektu pratite na: https://sites.google.com/view/knjiznica-osgornjavezica/po%C4%8Detna-stranica/projekt-na%C5%A1a-mala-knji%C5%BEnica

# data[].attributes.body
Prosinac u školskoj knjižnici otkriva gdje se skrivaju najljepši božićni darovi!

# data[].attributes.headline
KOO - Knjižnica: mjesto poticanja čitalačke i informacijske pismenosti (1. razred)

# data[].attributes.subject
KOO - Knjižnica: mjesto poticanja čitalačke i informacijske pismenosti (1. razred)

# data[].attributes.body
U siječnju su učenici prvog razreda upoznali knjižnicu! Sa svojom su knjižničarkom razgovarali o tko je to knjižničar, zašto se knjižnica zove baš knjižnica, što se u njoj sve nalazi (uz knjige, naravno) te što sve u njoj možemo raditi.

Utvrdili su da i knjižnica ima svoj knjižnični bonton - pravila kako se moramo ponašati u knjižnici, a koja su učenici mogli pročitati s pripremljenih slikovnih kartica. Učenici su s lakoćom prepoznali što se u knjižnici smije i treba raditi i što se ne smije raditi.
Mogli su vidjeti, prolistati i razlikovati knjigu, slikovnicu i časopis za djecu, ali i slikovnicu od stručne knjige. Saznali su i gdje u knjižnici mogu pronaći navedene knjige. S obzirom na to da je knjižnica ponajprije dom knjigama te da se u njoj ponajviše čita ili… sluša priča. Upravo zbog toga ovaj naš prvi susret obilježili smo i čitanjem priče Vuk koji nije volio čitati, autorice Orianne Lallemand. Učenike se dojmilo upravo to što je Vuk, sakupljajući izgubljene knjige i upoznavajući glavne književne junake te sudjelujući u njihovim pustolovinama, zavolio čitanje i prepoznao knjigu kao mjesto gdje će pronaći odgovore na svoja brojna pitanja, ali i mjesto gdje s lakoćom može upasti u avanturu (kako oni kažu).
Nakon što su i oni dobili svoje članske iskaznice, upustili su se u svoje prve čitalačke avanture poput Vuka.

# data[].attributes.headline
21. ožujka - Svjetski dan pjesništva / Svjetski dan lutkarstva / Dan darovitih učenika / Svjetski dan Downovog sindroma

# data[].attributes.subject
21. ožujka - Svjetski dan pjesništva / Svjetski dan lutkarstva / Dan darovitih učenika / Svjetski dan Downovog sindroma

# data[].attributes.body
Na Svjetski dan pjesništva procvalo je i naše pjesničko stablo u svim svojim stihovima i riječima. Pronađite ga ispred vaše školske knjižnice i prepustite se mirisu koji dolazi s njegovih grana (ponešto vodeni, ponešto romantični...).
Svjetskim danom pjesništva na neki smo način zakoračili i u mjesec travanj u kojem nas čeka mnoštvo dana posvećenih upravo čitanju i knjizi.
Veselimo se. :)

# data[].attributes.body
U školskoj knjižnici, povodom Valentinova, učenike je dočekalo mnoštvo omotanih knjiga, s tek nekolicinom ključnih riječi po kojima su učenici mogli izabrati knjigu za sebe.

S obzirom na to da učenici knjige najčešće biraju prema izgledu korica, da ih naslov ili privuče ili odvrati od čitanja (iako je riječ o zanimljivim knjigama) te da se čita samo nekolicina autora, dok se drugima ne želi pružiti prilika, u njihovoj školskoj knjižnici danas ih je dočekalo zanimljivo iznenađenje.
Na  trenutak  su zaboravili način na koji izabiru knjige i pružili su priliku knjizi koju će upoznati kada otrgnu omot.

Vjerujem da ih je knjiga iznenadila jer su se jako radovali izabranim knjigama.